Cuneiform Tablet TC 3 46
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR qí-bi-ma um-ma a-šùr-DUG-ma 30 ma-na KÙ.BABBAR ku-nu-ki-a pí-la-aḫ-IŠTAR na-áš-a-kum mì-šu ša ta-zi-ma-tim ta-áš-ta-na-pá-ra-ni um-ma a-ta-ma a-ni-ki i-ba-ší-ma ù i-na ṭup-pí-kà ta-áš-pu-ra-am um-ma a-ta-ma 7 GÍN.TA AN.NA-kà ta-dí-in i-na kà-ni-iš-ma ta-aq-bi₄-am um-ma a-ta-ma šu-ma 7 GÍN.TA AN.NA-ki dí-in šu-ma lá ki-am AN.NA-ki li-ib-ší a-na-ma AN.NA-kà a-dí-nu ta-zi-ma-tim ta-áš-ta-na-pá-ra-am <big_gap> <gap>-kà <big_gap> a-dí u₄-mì-im a-nim AN.NA-kà i-ba-ší-mì-in₄ ú 30 ma-na KÙ.BABBAR i ra-mì-ni-a lá ú-šé-bi₄-lá-kum a-ma-kam a-šar AN.NA-kà a-dí-nu pì-lá-aḫ-IŠTAR ša-i-il₅ ú ki-ma a-wi-li-im ḫa-al-pì-im la áš-pu-ra-kum um-ma a-na-ku-ma a-šar lu-qú-ut-kà a-dí-nu KÙ.BABBAR-áp-kà ḫa-lá-aq a-šùr ù {d}NIN.ŠUBUR i-li a-bi₄-a a-wa-tám a-ni-tám e i-dí-na um-ma a-na-ku-ma KÙ.BABBAR-pì ITU.KAM <big_gap> 2-šé-na <big_gap> ú ša-la-ša-at li-be-el a-ta i-na ṭup-pì-kà um-ma a-ta-ma AN.NA-ki ta-dí-ma KÙ.BABBAR-pì a-na ku-ša-ḫi-kà tù-up-ta-ni AN.NA-kà-a a-dí-ma KÙ.BABBAR-áp-kà a-ku-ša-ḫi-a up-ta-ni a-ma-kam pì-lá-aḫ-IŠTAR ša-i-il₅